51. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 135 της 12/17 Απρ. 1991 (ΦΕΚ Α΄ 54) (Διόρθ. Σφαλμ. στο ΦΕΚ Α΄65/3 Μαΐου 1991) Σύσταση Διευθύνσεων Εκπαίδευσης Επιθεώρησης και Κλάδου Επιθεωρητών στο Υπουργείο Εθνικής Οικονομίας. Έχοντας υπόψη: 1.Τις διατάξεις:α)του άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α). β)της παρ. 10 του άρθρ. 9 του Νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37/Α΄). 2.Την αριθ. Υ.1201/5.10.1990 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Εθνικής Οικονομίας Ευθυμίου Χριστοδούλου» (ΦΕΚ 636/Β/1990). 3.Την αριθ. Υ.1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 420/Β). 4.Την αριθ. 57/1991 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Αναπληρωτή Υπουργού Εθνικής Οικονομίας και του Υφυπουργού Οικονομικών, αποφασίζουμε: Σύσταση Διευθύνσεων Εκπαίδευσης  και Επιθεώρησης Αρθρ.1.-1.Στο Υπουργείο Εθνικής Οικονομίας συνιστώνται οι ακόλουθες Διευθύνσεις: α)Διεύθυνση Εκπαίδευσης (υπάγεται στη Γενική Διεύθυνση Διοικητικής Υποστήριξης). β)Διεύθυνση Επιθεώρησης 2.Αρμοδιότητα της Διεύθυνσης εκπαίδευσης είναι ο προγραμματισμός, η οργάνωση και εκτέλεση εκπαιδευτικών προγραμμάτων για την επαγγελματική κατάρτιση των υπαλλήλων και η διαρκής συνεργασία με τις εκπαιδευτικές μονάδες του Εθνικού Κέντρου Δημόσιας Διοίκησης. 3.Η διεύθυνση Εκπαίδευσης συγκροτείται από τα παρακάτω τμήματα και από το Γραφείο Γραμματείας: α)Τμήμα Εισαγωγικής Εκπαίδευσης β)Τμήμα Επιμόρφωσης γ)Γραφείο Γραμματείας 4.Οι αρμοδιότητες των τμημάτων της Διεύθυνσης Εκπαίδευσης είναι οι εξής: α)Τμήμα Εισαγωγικής Εκπαίδευσης Η οργάνωση και εκτέλεση των προγραμμάτων εισαγωγικής εκπαίδευσης των υπαλλήλων, τόσο πριν την ανάληψη Υπηρεσίας ή εντός του πρώτου εξαμήνου από την ημερομηνία ανάληψης υπηρεσίας το αργότερο, με σκοπό τη γενική ενημέρωση, όσο και οποτεδήποτε μετά τη συμπλήρωση 2 μηνών υπηρεσίας και μέχρι τη λήξη της διετούς δοκιμαστικής Υπηρεσίας, σε συνεργασία και με το Εθνικό Κέντρο Δημόσιας Διοίκησης. Η ευθύνη οργάνωσης και εκτέλεσης των προγραμμάτων εισαγωγικής εκπαίδευσης των υπαλλήλων των ΝΠΔΔ, που έχουν λιγότερες από 1000 οργανικές θέσεις μονίμων υπαλλήλων και εποπτεύονται από το Υπουργείο Εθνικής Οικονομίας. Η οργάνωση και εκτέλεση, σε συνεργασία με το Ινστιτούτο Διαρκούς Επιμόρφωσης, κοινών προγραμμάτων εισαγωγικής εκπαίδευσης, για υπαλλήλους περισσοτέρων Υπουργείων ή ΝΠΔΔ, με βάση τη συνάφεια των αντικειμένων ή για θέματα κοινού ενδιαφέροντος. β)Τμήμα Επιμόρφωσης Η οργάνωση και εκτέλεση προγραμμάτων επιμόρφωσης ειδικού ενδιαφέροντος για τους υπαλλήλους του Υπουργείου και τους υπαλλήλους των ΝΠΔΔ που εποπτεύονται από αυτό. Στα προγράμματα αυτά μπορεί να περιλαμβάνονται, σε συνεργασία με το Ινστιτούτο Διαρκούς Επιμόρφωσης και θέματα γενικού ενδιαφέροντος, όταν τούτο κρίνεται σκόπιμο ή οικονομικώς συμφέρον. Η οργάνωση και εκτέλεση προγραμμάτων επαγγελματικής εξειδίκευσης των υπαλλήλων του Υπουργείου και των εποπτευομένων από αυτό ΝΠΔΔ, εφόσον αυτά έχουν λιγότερες από 1.000 οργανικές θέσεις μονίμων υπαλλήλων σε αντικείμενα της Υπηρεσίας τους. Η οργάνωση και εκτέλεση, σε συνεργασία με την Εθνική Σχολή Δημόσιας Διοίκησης, προγραμμάτων προαγωγικής εκπαίδευσης των υπαλλήλων της κατηγορίας ΠΕ του Υπουργείου και των εποπτευομένων από αυτό ΝΠΔΔ, εφόσον αυτά έχουν λιγότερες από 1000 οργανικές θέσεις μονίμων υπαλλήλων. Τα προγράμματα αυτά μπορεί να οργανώνονται και κατά κύκλους Υπουργείων με βάση τη συνάφεια του αντικειμένου τους. Η μέριμνα για την μετεκπαίδευση των υπαλλήλων του Υπουργείου και των εποπτευομένων από αυτό ΝΠΔΔ στις περιπτώσεις που αυτή κρίνεται αναγκαία για τη διεύρυνση των επιστημονικών ή τεχνικών τους γνώσεων, που είναι πρόσφορες για την καλύτερη αντιμετώπιση των αναγκών της Υπηρεσίας, ή την ειδίκευσή τους σε σύγχρονες τεχνικές διοίκησης και τεχνολογίας. Η μέριμνα για την μεταπτυχιακή εκπαίδευση των υπαλλήλων του Υπουργείου και των εποπτευομένων από αυτό ΝΠΔΔ κατηγορίας ΠΕ ή ΤΕ σε ΑΕΙ της ημεδαπής ή της αλλοδαπής για τη λήψη μεταπτυχιακού τίτλου σπουδών, συναφούς με το αντικείμενο του Υπουργείου και των εποπτευομένων από αυτό ΝΠΔΔ. Η μέριμνα για την έκδοση απόφασης με την οποία ορίζεται το διδακτικό προσωπικό των εκπαιδευτικών προγραμμάτων που εκτελεί το Υπουργείο, εφόσον δεν ανήκει στο διδακτικό προσωπικό του Εθνικού Κέντρου Δημόσιας Διοίκησης. γ)Γραφείο Γραμματείας Η τήρηση πρωτοκόλλου και αρχείου της Διεύθυνσης. Η ευθύνη για την δακτυλογράφηση, αναπαραγωγή και διακίνηση των εγγράφων, την υποδοχή και πληροφόρηση των συναλλασσόμενων με την Διεύθυνση και για την εν γένει γραμματειακή υποστήριξη των μονάδων και του προσωπικού της Διεύθυνσης. (Μετά τη σελ. 276,566) Σελ. 276,567 Τεύχος 1140-Σελ. 7 Υπουργείο Εθνικής Οικονομίας και Οικονομικών 24.Γ.αα.51 5.Αρμοδιότητα της διεύθυνσης Επιθεώρησης είναι: Η ευθύνη για την επιθεώρηση και τον έλεγχο των κεντρικών και περιφερειακών υπηρεσιών του Υπουργείου Εθνικής Οικονομίας, για την διενέργεια διοικητικών ερευνών και διοικητικών εξετάσεων και την καθοδήγηση των περιφερειακών υπηρεσιών σε θέματα αρμοδιότητάς τους. 6.Η διεύθυνση επιθεώρησης συγκροτείται από τα παρακάτω τμήματα και από το Γραφείο Γραμματείας. α)Τμήμα Επιθεώρησης, Ελέγχου και Προγραμματισμού των κεντρικών Υπηρεσιών β)Τμήμα Επιθεώρησης και Ελέγχου των Περιφερειακών Υπηρεσιών γ)Τμήμα διοικητικών Ερευνών και Εξετάσεων δ)Γραφείο Γραμματείας 7.Οι αρμοδιότητες των τμημάτων της Διεύθυνσης Επιθεώρησης είναι οι εξής: α)Τμήμα Επιθεώρησης, Ελέγχου και Προγραμματισμού των Κεντρικών Υπηρεσιών. Η άσκηση επιθεώρησης και ελέγχου των Περιφερειακών Υπηρεσιών του Υπουργείου και των εποπτευομένων από αυτό φορέων με σκοπό τη διαπίστωση της κανονικής και εύρυθμης λειτουργίας τους και της ορθής εφαρμογής των κειμένων διατάξεων και σχετικών οδηγιών, και η μέριμνα για τον προγραμματισμό των επιθεωρησιακών ελέγχων. Η σύνταξη εκθέσεων επιθεώρησης και η υποβολή τους στο Τμήμα Διοικητικών Ερευνών και Εξετάσεων. β)Τμήμα επιθεώρησης και Ελέγχου των Περιφερειακών Υπηρεσιών του Υπουργείου, με σκοπό τη διαπίστωση της κανονικής και εύρυθμης λειτουργίας τους και της ορθής εφαρμογής των κειμένων διατάξεων και σχετικών οδηγιών, και η μέριμνα για τον προγραμματισμό των επιθεωρησιακών ελέγχων. Η σύνταξη εκθέσεων επιθεώρησης και η υποβολή τους στο Τμήμα Διοικητικών Ερευνών και Εξετάσεων. Η καθοδήγηση των περιφερειακών υπηρεσιών επί θεμάτων αρμοδιότητας αυτών, κατά τον διενεργούμενο υπηρεσιακό έλεγχο. Η συνεχής ενημέρωση της ηγεσίας του Υπουργείου, για τα απασχολούντα τις περιφερειακές υπηρεσίες θέματα. γ)Τμήμα Διοικητικών Ερευνών και Εξετάσεων. Η διενέργεια διοικητικών ερευνών και διοικητικών εξετάσεων σε υποβαλλόμενες καταγγελίες ή σε περιπτώσεις διαπιστουμένων κατά τον υπηρεσιακό έλεγχο αδικημάτων σε θέματα αρμοδιότητας των υπηρεσιών του Υπουργείου και των εποπτευομένων από αυτό φορέων, κατόπιν εντολής του Υπουργού ή εξουσιοδοτημένου οργάνου, και σε έκτακτες περιπτώσεις, μη επιδεχόμενες αναβολή, μετά από άμεση σχετική ενημέρωση και προφορική εντολή. Σελ. 276,568 Τεύχος 1140-Σελ. 8 Η κοινοποίηση των υποβαλλομένων εκθέσεων, των επιθεωρησιακών ελέγχων, ή αποσπασμάτων αυτών, στις κατά περίπτωση αρμόδιες υπηρεσιακές μονάδες και διατύπωση παρατηρήσεων επ’ αυτών. Η τήρηση αρχείου εκθέσεων επιθεωρητών, ως και κάθε άλλου στοιχείου, για την παρακολούθηση του επιθεωρησιακού και ανακριτικού έργου. δ)Γραφείο Γραμματείας Η τήρηση πρωτοκόλλου και αρχείου της Διεύθυνσης. Η ευθύνη για την δακτυλογράφηση, αναπαραγωγή και διακίνηση των εγγράφων, την υποδοχή και πληροφόρηση των συναλλασσόμενων με την Διεύθυνση και για την εν γένει γραμματειακή υποστήριξη των μονάδων και του προσωπικού της Διεύθυνσης. Σύσταση κλάδου Επιθεωρητών Άρθρ.2.-1.Για την στελέχωση της κατά το προηγούμενο άρθρο συνιστωμένης Διεύθυνσης Επιθεώρησης, συνιστάται στο Υπουργείο Εθνικής Οικονομίας, κλάδος ΠΕ Επιθεωρητών, ο οποίος περιλαμβάνει 10 θέσεις. Οι θέσεις του κλάδου αυτού προέρχονται από μεταφορά σ’ αυτόν αναγκαίων θέσεων των κλάδων ΠΕ οικονομικού 7 θέσεις, ΠΕ Τεχνικών 2 θέσεις και ΠΕ Λοιπών Ειδικοτήτων μία (1) θέση, με αντίστοιχη μείωση των θέσεών τους. 2.Οι θέσεις του Κλάδου ΠΕ Επιθεωρητών του Υπουργείου Εθνικής Οικονομίας, πληρούνται με μετάταξη υπηρετούντων υπαλλήλων στους κλάδους από τους οποίους μεταφέρονται θέσεις, με δεκαετή τουλάχιστον υπηρεσία. Προϊστάμενοι Οργανικών Μονάδων Άρθρ.3.-1.Της Διεύθυνσης Εκπαίδευσης προΐσταται μόνιμος υπάλληλος του κλάδου ΠΕ Οικονομικού. 2.Των Τμημάτων της Διεύθυνσης Εκπαίδευσης προΐστανται μόνιμοι υπάλληλοι του κλάδου ΠΕ Οικονομικού ή του κλάδου ΠΕ λοιπών ειδικοτήτων ή του κλάδου ΤΕ Διοικητικού-Λογιστικού. 3.Της Διεύθυνσης Επιθεώρησης, προΐσταται μόνιμος υπάλληλος του κλάδου ΠΕ Επιθεωρητών. 4.Των Τμημάτων της Διεύθυνσης Επιθεώρησης προΐστανται μόνιμοι υπάλληλοι του κλάδου ΠΕ Επιθεωρητών. 5.Μέχρι τη συγκρότηση του κλάδου ΠΕ Επιθεωρητών στη Διεύθυνση Επιθεώρησης τοποθετούνται προσωρινώς και προΐστανται αυτής και των τμημάτων της μόνιμοι υπάλληλοι του Υπουργείου Εθνικής Οικονομίας, ανήκοντες στους λοιπούς κλάδους κατηγορίας ΠΕ. 24.Γ.αα.51 Υπουργείο Εθνικής Οικονομίας και Οικονομικών 